Document ID: 31997R1780

ΚΑΝΟΝΙΣΜΟΣ (ΕΚ) αριθ. 1780/97 ΤΗΣ ΕΠΙΤΡΟΠΗΣ της 15ης Σεπτεμβρίου 1997 για τον καθορισμό των λεπτομερειών εφαρμογής του κανονισμού (ΕΚ) αριθ. 723/97 του Συμβουλίου για την υλοποίηση των προγραμμάτων δράσης των κρατών μελών στον τομέα των ελέγχων των δαπανών του ΕΓΤΠΕ, τμήμα Εγγυήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 723/97 του Συμβουλίου, της 22ας Απριλίου 1997, για την υλοποίηση των προγραμμάτων δράσης των κρατών μελών στον τομέα των ελέγχων των δαπανών του ΕΓΤΠΕ, τμήμα Εγγυήσεων (1), και ιδίως το άρθρο 6,
Εκτιμώντας:
ότι ο κανονισμός (ΕΚ) αριθ. 723/97 προβλέπει ειδικά ότι η Κοινότητα δύναται να συμμετάσχει στη χρηματοδότηση ορισμένων δαπανών εκκίνησης που πραγματοποίησαν τα κράτη μέλη για τη δημιουργία υπηρεσιών ελέγχου ή την αναδιοργάνωση αυτών των υπηρεσιών και του κόστους κατάρτισης, πληροφόρησης και εξοπλισμού του προσωπικού των υπηρεσιών που εργάζεται στα μέτρα ενίσχυσης 7 ότι οι λεπτομέρειες εφαρμογής πρέπει να προσδιορίζουν ορισμένες δαπάνες που είναι επιλέξιμες για κοινοτική ενίσχυση, ώστε να εξασφαλιστεί η ενιαία εφαρμογή του καθεστώτος 7
ότι η Επιτροπή κατανέμει κάθε έτος το ποσό της κοινοτικής συνδρομής μεταξύ των κρατών μελών τα οποία υποβάλλουν τη σχετική αίτηση 7 ότι πρέπει να καθορισθούν οι όροι υποβολής και αποστολής αυτής της αίτησης 7
ότι η ημερομηνία θέσης σε ισχύ του κανονισμού (ΕΚ) αριθ. 723/97 είναι πολύ όψιμη ώστε να μπορέσουν τα κράτη μέλη να υποβάλουν μέχρι την 1η Ιουνίου 1997 τα προγράμματα δράσης τους για το έτος 1998, όπως απαιτείται από το άρθρο 2 του εν λόγω κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα νέα προγράμματα δράσης που προβλέπονται στο άρθρο 1 παράγραφος 1 του κανονισμού (ΕΚ) αριθ. 723/97 περιορίζονται στα μέτρα ελέγχου που απαιτούνται από την κοινοτική νομοθεσία που τίθεται σε ισχύ μετά τις 15 Οκτωβρίου 1996.
2. Οι δαπάνες εκκίνησης που προβλέπονται στο άρθρο 1 παράγραφος 2 του ίδιου κανονισμού περιορίζονται στις δαπάνες των νέων προγραμμάτων δράσης οι οποίες προστίθενται στις δαπάνες που θα είχαν πραγματοποιηθεί εάν δεν εφαρμοζόταν το νέο πρόγραμμα δράσης, δεν περιλαμβάνουν τις αμοιβές των επιθεωρητών και περιορίζονται στις δαπάνες που πραγματοποιήθηκαν εντός δύο ετών από τη θέση σε ισχύ των νέων κοινοτικών υποχρεώσεων.
3. Ως «εξοπλισμός και εγκαταστάσεις», όπως αναφέρεται στο άρθρο 1 παράγραφος 2 του κανονισμού (ΕΚ) αριθ. 723/97, νοούνται όλος ο εξοπλισμός επεξεργασίας δεδομένων, συμπεριλαμβανομένου του λογισμικού, ο τηλεπικοινωνιακός εξοπλισμός, όπως τηλέφωνα, μηχανήματα τέλεξ και φαξ, και οι δαπάνες εγκατάστασης αυτού του εξοπλισμού, με εξαίρεση το συνήθη εξοπλισμό και τα έπιπλα γραφείου.
4. Οι δαπάνες κατάρτισης και πληροφόρησης που αναφέρονται στο άρθρο 1 παράγραφος 2 του κανονισμού (ΕΚ) αριθ. 723/97 περιλαμβάνουν όλες τις πραγματικές δαπάνες που συνδέονται με την οργάνωση των μαθημάτων κατάρτισης και των σεμιναρίων διάρκειας τουλάχιστον μίας ημέρας, συμπεριλαμβανομένων των αμοιβών των εκπαιδευτών, των εξόδων ταξιδίου των υπαλλήλων που συμμετέχουν στα μαθήματα και της παρεχόμενης τεκμηρίωσης, καθώς και το κόστος δημοσίευσης των ειδικών πληροφοριών.
Άρθρο 2
1. Τα κράτη μέλη υποβάλλουν τα προγράμματα δράσης τους για το πρώτο και δεύτερο έτος εφαρμογής του κανονισμού (ΕΚ) αριθ. 723/97 πριν από το τέλος του δεύτερου μήνα που έπεται της ημερομηνίας θέσης σε ισχύ του παρόντος κανονισμού. Μόνον οι δαπάνες που πραγματοποιήθηκαν μετά την 1η Ιανουαρίου 1997 είναι επιλέξιμες για συγχρηματοδότηση από την Κοινότητα.
Οι εκτιμήσεις καταρτίζονται σύμφωνα με τον πίνακα του παραρτήματος.
2. Εντός τριών μηνών από τη λήψη των προγραμμάτων δράσης, η Επιτροπή καθορίζει, με βάση τις παρασχεθείσες πληροφορίες, το μέγιστο ποσό της χρηματοδοτικής συμβολής της Κοινότητας, εκφραζόμενο στο νόμισμα κάθε κράτους μέλους.
Ενδεχομένως, η Επιτροπή ενημερώνει τα εν λόγω κράτη μέλη σχετικά με κάθε δαπάνη που δεν γίνεται αποδεκτή για κοινοτική χρηματοδότηση.
3. Το αργότερο έως τις 31 Μαΐου κάθε έτους, κάθε κράτος μέλος υποβάλλει στην Επιτροπή μία δήλωση των δαπανών που πραγματοποιήθηκαν κατά τη διάρκεια του προηγούμενου ημερολογιακού έτους. Το ποσοστό της χρηματοδοτικής συμμετοχής της Κοινότητας, που καθορίζεται όπως προβλέπεται στο άρθρο 4 παράγραφος 2 του προαναφερθέντος κανονισμού, εφαρμόζεται σε αυτή τη δαπάνη και περιορίζεται στα ποσά που υποβλήθηκαν στα προγράμματα δράσης και που δεν θεωρήθηκαν μη επιλέξιμα από την Επιτροπή.
Η δήλωση αυτή συντάσσεται σύμφωνα με τον πίνακα του παραρτήματος.
Άρθρο 3
Το μέγιστο ποσό, που καθορίζεται όπως προβλέπεται στο άρθρο 4 παράγραφος 2 του κανονισμού (ΕΚ) αριθ. 723/97, μειούμενο καθ' οποιοδήποτε ποσό που δεν έχει χρησιμοποιηθεί που καθορίστηκε για τον προηγούμενο χρόνο, περιλαμβάνεται στις δαπάνες που προβλέπονται στο άρθρο 7 του κανονισμού (ΕΚ) αριθ. 296/96 της Επιτροπής (2) το μήνα κατά τον οποίο καθορίστηκε από την Επιτροπή.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Σεπτεμβρίου 1997.

Labels: 2
15
6